Den danske svømmer Lotte Friis gik kold i duellen mod Katie Ledecky i finalen i 800 meter fri ved VM i Barcelona.

Lotte Friis førte det meste af løbet, men på de sidste 150 meter satte amerikaneren turboen til og slog ny verdensrekord i tiden 8.13,86 minutter. Lotte Friis' tid blev 8.16,32 minutter.

Det er Lotte Friis' anden medalje ved VM i Barcelona. Også i 1500 meter fri blev det til en sølvmedalje og også der blev Friis slået af den blot 16-årige Katie Ledecky.